VS002227
Datum: 2004-01-18T01:00:00.000+01:00
datum_sodbe_i_stopnje: 2010-01-05T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 6.000 EUR
opombe: II Ips 318/2010. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo znižana s 7.200 EUR na 6.000 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Starejši.

## Škodni dogodek

Količina (kritičnih) imisij hrupa zaradi tovornega prometa po regionalni cesti G1-3/366, je presegla običajne meje.

Stanje je trajalo od sredine januarja 2004 do konca oktobra 2008, ko je bila zgrajena avtocesta, zaradi katere se je promet preusmeril.

Stanovanjska hiša v kateri živi tožnik z družino je:

    od ceste oddaljena 10 m, okna spalnice in dnevne sobe gledajo na cesto,

    cesta se vzpenja v klanec in zavije v ovinek, zato so tovorna vozila posebej hrupno zavirala in nato speljevala; enako je bilo pri vožnji prek udarnih jam.

## Kršitev drugih pravic osebnosti

6.000 EUR Kršitev pravice do zdravega življenjskega okolja.

Tožnik je bil v spornem obdobju z izjemo 9 mesecev ko je delal prek javnih del, ves čas doma, najprej zaradi brezposelnosti, nato pa zaradi upokojitve. Zaradi hrupa ponoči ni mogel spati, ni si mogel odpočiti, zato je bil nezbran. Zaradi hrupa ni bilo mogoče gledati televizije in poslušati radia pri normalni jakosti, moteni so bili pogovori po telefonu, pogosto je preslišal zvonjenje hišnega zvonca. Komunikacija v družini je bila mogoča le s povišanim glasom, pogosto so se prepirali. Zadrževanje na balkonu in na klopci v senci ob hiši je bilo redko. Obiskov je bilo vse manj.

---

OZ člen 179